बागसा जिल्लानि सिङाव थानाय राबां बर’बाजार आफादनि हलाव गान्धी जयन्ती 2 अक्टबरजों लोबबा थानाय गान्धी ग्राम सभानि मोनसे मेहेर गोनां मेल जानानै थाङो। बे मेलाव नुजा फैदोंमोन बागसा जिल्लानि सिङाव थानाय जालाह जौगाखां खोन्दोनि बिथांखि सामलायगिरि अमल बाग्लारिआ। सामलायगिरि बाग्लारिया खौरांगिरिनि सिगाङाव फोरमायदोंदि गामि ओनसोलफोराव माबा मोनसे सोरखारि सुबिदाखौ गोरिब नख’राव मा मोनदों-मोनाखै बेनि सायाव नायदिंनो थाङोब्ला बेफोरखौ राजखान्थियारिसो सानो। नाथाय बेफोर राजखान्थियारि नङा। गुबैयै सोरखारनिफ्राय गामियाव मोननाय मोनैफोरनि मुङाव नायदिंनो खोन्दोफोराव फैखानाय सोरखारि बिथोनसो। आरो बे दाननि गेजेरावनो मिसन अरुनदय बिथांखिखौ नायगिदिंनो थांबावगोन होननानैबो मिथिनो होयो।